Příbram

Příbram () je okresné mesto v Stredočeskom kraji, 60 kilometrov juhozápadne od Prahy v oblasti pod Brdmi na riečke Litavke. Má 35 tisíc obyvateľov.

Příbram bol známy ako historické banské mesto, čo dnes pripomína Hornické muzeum Příbram, jedno z najväčších banských múzeí v Česku spravujúce rozsiahly skanzen. Dnes, po útlme ťažby, je Příbram známy hlavne vďaka pútnickému miestu Svätá Hora, kde je barokový kláštorný komplex. Ten sa nachádza na kopci priamo nad centrom mesta, s ktorým je spojený krytým schodiskom.

Historické jadro mesta bolo pomerne ťažko poškodené demoláciami a novou výstavbou, najmä počas totalitného režimu.

Podľa pravidiel slovenského pravopisu je Příbram mužského rodu (Příbram ‑u L ‑e m.; Příbramčan ‑a mn. ‑ia m.; Příbramčanka ‑y ‑niek ž.; příbramský).

 Osobnosti mesta 
 Arnošt z Pardubíc (* 1297† 1364), pražský biskup a prvý pražský arcibiskup, kancelár pražskej univerzity
 Bohuslav Balbín (* 1621† 1688), literát, historik, zemepisec a pedagóg
 Antonín Dvořák (* 1841† 1904), hudobný skladateľ
 František Gellner (* 1881† 1914), vyhlásený za nezvestného na haličskom fronte, básnik, prozaik, karikaturista a ilustrátor
 František Drtikol (* 1883† 1961), fotograf
 Otakar Sommer (* 1885† 1940), právny romanista, univerzitný funkcionár PF Univerzity Komenského a Univerzity Karlovej
 Hermína Týrlová (* 19001993), scenáristka, režisérka a animátorka
 Adina Mandlová (* 1910† 1991), filmová herečka
 Jan Drda (* 1915† 1970), prozaik a dramatik

 Partnerské mestá a obce 
  Altötting, Nemecko.Mestá Königs Wusterhausen a Altötting sú uvedené na mestskom webe Příbramu ako mestá s pokračujúcou vzájomnou spoluprácou, ale nie sú uvedené v samotnom zozname sesterských miest. Spolupráca s Königs Wusterhausenom bola veľmi úzka pred rokom 1989.
  Čechov, Rusko
  Freiberg, Nemecko, 1999
  Hoorn, Holandsko, 1992
  Kežmarok, Slovensko, 1997
  Königs Wusterhausen, Nemecko, 1989
  zväz obcí Valle di Ledro, Taliansko, 2008 28. júna 2008 bola podpísaná dohoda o partnerstve medzi talianskym zväzom obcí Valle di Ledro (zloženým z obcí: Molina di Ledro, Pieve di Ledro, Bezzecca, Concei, Tiarno di Sotto a Tiarno di Sopra) na jednej strane a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy) na strane druhej. Pozri sekciu venovanú partnerskej zmluve na oficiálnom webe mesta Nový Knín.  Okrem toho správa o podpísaní dohody sa nachádza na úvodnej strane novoknínskeho mestského webu a na příbramskom webe v zápisoch zo zasadaní mestského zastupiteľstva, na ktorých sa partnerstvo prerokúvalo.
  Villerupt, Francúzsko, 1966

 Referencie 

 Pozri aj 
 Zoznam miest v Česku
 Zoznam obcí v Česku

 Iné projekty 

 Externé odkazy 
 Oficiálna stránka mesta


Kategória:Mestá v Česku
Kategória:Okresné mestá v Česku